НАУЧНОМ ВЕЋУ ИНСТИТУТА ЗА ФИЗИКУ

**Предмет: Извештај Комисије за избор у звање истраживач приправник кандидатa**

 **Жарка Медића**

Одлуком Научног већа Института за физику у Београду од 29.5.2018. године именовани смо за чланове Комисије за избор кандидата Жарка Медића у звање истраживач приправник.

На основу увида у приложену документацију и личног познавања кандидата, Комисија подноси Научном већу Института за физику.

ИЗВЕШТАЈ

1. БИОГРАФСКИ ПОДАЦИ КАНДИДАТА

Жарко Медић рођен је 03.02.1988. године у Новом Саду. Након завршених основних академских студија на Природно-математичког факултета Универзитета у Новом Саду, уписује мастер академске студије на истом факултету. Мастер академске студије завршава 2014. године са просечном оценом (10.0). Успешно брани тезу под називом “ Симулација својстава неутронског рефлектометра” која је проистекла из студијског боравка у Немачкој у оквиру истраживачког центра Helmholz Alliance. Након чега уписује докторске студије на Природно-математичком факултету у Новом Саду.

Од маја 2018. године Жарко ради на Институту за физику у Београду, на основу конкурса за запошљавање 1000 младих истраживача Министарства просвете, науке и технолошког развоја Републике Србије.

2. КРАТАК ПРЕГЛЕД НАУЧНЕ АКТИВНОСТИ КАНДИДАТА

Жарко Медић се у свом научном раду бави проблемима интеракције зрачења са материјом, прављењем виртуалних симулација и изучавањем особинама материјала.

На дипломским студијама фокус интересовања био је усмерен на анализу интеракције честица и зрачења са материјалима. Из чега је проистекао дипломски рад, а потом и научни рад под насловом: Applicability of the Ge(n,γ) reaction for estimating thermal neutron flux, J. Nikolova,Ž. Medića, N. Jovančević, J. Hansmana, N. Todorovića, M. Krmara, Physics Procedia 59 ( 2014 ) 71 – 77, doi: 10.1016/j.phpro.2014.10.011.

На мастер студијама акценат је био на примени виртуалних симулација за описивање одређених физичких процеса. Праћен је транспорт неутрона кроз неутронски водич, вршена анализа енергетске и временске резолуције неутронског инструмента у зависности од особина чопера. Нагласак је био на упознавању са начином на који функционишу најмодернији неутронски инструменти, који служе за изучавање особина материјала. Из овога рада проистекао је низ техничких поднесака који су слати у научни и технички комитет ESS-а.

На докторским студијама фокус се налази на анализи особина материјала. Пре свега на теоријском предвиђању неких интересатних особина материјала посредством DFT метода, изучавању високотемературских суперпроводника са циљем предвиђања структуре и особина које би такви нови материјали морали имати да би показивали суперпроводност на високим температурама.

3. ЗАКЉУЧАК И ПРЕДЛОГ

На основу досадашњег рада и показаних резултата у истраживачком раду и на студијама, Комисија закључује да Жарко Медић испуњава услове Закона о научно-истраживачкој делатности и Правилника о стицању звања Министарства за просвету, науку и технолошки развој Републике Србије за избор у звање истраживач приправник. Комисија предлаже Научном већу Института за физику у Београду да подржи избор Жарка Медића у звање ИСТРАЖИВАЧ ПРИПРАВНИК.

Београд, 30.05.2018. године

 Комисија:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 др Радош Гајић, научни саветник

 Институт за физику, Београд

 руководилац пројекта ОН

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 др Борислав Васић, научни сарадник

 Институт за физику, Београд

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 др Игор Попов, виши научни сарадник

 Институт за мултидисциплинарна

 Истраживања, Београд